
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΠΡΩΤΟ _ Αρ. Φύλλου 16 

31 Ιανουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

20. Τροποποίηση του Β.Δ. 183/1972 «περί αναγνω- 
ρίσεως ονομασιών προελεύσεως οίνων» (Α 40)». 1 

• 21. Αντικατάσταση του άρθρου 1 του Β.Δ. 539/1971 
«περί αναγνωρίσεως ονομασιών προελεύσεως 
οίνων» (Α 159)». 2 

22. Τροποποίηση του αριθ. 94/77 Π. Δ/τος «περί θέ- 
οεως εν ισχύι της Διεθνούς Συμβάοεως περί Διε- 
θνών Κανονισμών προς αποφυγήν συγκρούσεων 
εν θαλάσση, 1972 κυρωθείσης δια του Ν.Δ. 
93/74 και περί καθορισμού κυρώσεων δια παρα¬ 
βάσεις των Κανονισμών αυτής» (ΦΕΚ 30/Α7 


77). 3 

23. Τροποποίηση Π.Δ. 451/84 (ΦΕΚ 160/Α') 

« Αδειες του προσωπικού του Λιμενικού Σώμα¬ 
τος». 4 

24. Μεταβίβαση αρμοδιοτήτων τροποποιήσεων εγκε¬ 

κριμένου σχεδίου πόλεως και πολεοδομικών 
εφαρμογών στο Δήμο Κερατσινίου (Ν. Αττι- 
κής). 5 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


31. Τροποποίηση της παραγράφου 2 της αριθ. 206/ 

30.12.1993 Πράξης του Υπφυργικού Συμβουλίου 
«Συμπλήρωση της Π.Υ.Σ. 88/2.8.1985». 6 

32. Αποκατάσταση των ζημιών που προκλήθηκαν από 

το σεισμό της 1ης Σεπτεμβρίου 1994, σε περιοχές 
του Νομού Φλώρινας. 7 


ΑΠΟΦΑΣΕΙΣ 

Εφαρμογή από τα πιστωτικά ιδρύματα που λειτουργούν 
στην Ελλάδα της απόφασης 942/22.9.94 του Συμ¬ 
βουλίου Ασφαλείας του Οργανισμού Ηνωμένων 
Εθνών σχετικά με την ενίσχυση των μέτρων που 
έχουν επιβληθεί με προηγούμενες αποφάσεις του 
για τις περιοχές της Δημοκρατίας της Βοσνίας - Ερ¬ 
ζεγοβίνης που βρίσκονται υπό τον έλεγχο των σερ- 
βο-βοσνιακών δυνάμεων. 8 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 20 (1) 

Τροποποίηση του Β.Δ. 183/1972 «περί αναγνωρίσεως 
ονομασιών προελεύσεως οίνων» (Α 40)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 και 5 παρ. 3, 8 και 9 του Ν.Δ. 243/ 
1969 «περί βελτιώσεως και προστασίας της αμπελουργι¬ 
κής παραγωγής» (Α 194), άπως τροποποιήθηκαν με τα άρ¬ 
θρα 3 και 4 παρ. 2,3 και 4 του Ν. 427/1976 «περί αντικα- 
ταστάσεως, συμπληρώοεως και καταργήσεως ενίων δια¬ 
τάξεων του Ν.Δ. 243/1969 «περί βελτιώσεως και προστα¬ 
σίας της αμπελουργικής παραγωγής» (Α 230) αντί¬ 
στοιχα. \ 

β) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α 137), όπως αυτό προστέθηκε με 
το άρθρο 27 του Ν. 2081/[992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α 154). 

2. Την 6033/13.7.1994 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γ εωργίας Φλώρο Κωνσταντί¬ 
νου και Βασίλειο Βασιλακάκη» (Β 550). 

3. Την 39/1994 εισήγηση της Κεντρικής Επιτροπής 
Προστασίας Οινοπαραγωγής (ΚΕΠΟ). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την 722/1994 γνωμοδότηση του Συμβουλίου της 
Επικράτειας, με πρόταση του Υφυπουργού Γεωργίας, 
αποφασίζουμε: 


Αρθρο μόνο 

Το άρθρο 2 του Β.Δ. 183/1972 (Α 40) αντικαθίσταται 
ως εξής: 

'Αρθρο 2 

Η ονομασία προέλευσης «ΑΜΥΝΤΑΙΟ» αναγνωρίζεται 
ως απλή για τον ερυθρό ξηρό, το ροζέ ξηρό (μη αφρώδη) 

και τους ροζέ ξηρούς και ημίγλυκους φυσικά αφρώδεις οί¬ 
νους που παρασκευάζονται αποκλειστικά από σταφύλια 
της ποικιλίας «Ξυνόμαυρο», τα οποία προέρχονται από 
αμπελώνες του Δήμου Αμυνταίου και των Κοινοτήτων 
Αγίου Παντελεήμονα, Βεγόρας, Λακκιάς, Κλειδιού, Αντί¬ 
γονου, Μανιακίου, Ξυνού Νερού, Φανού, Πεδινού, Αετού, 
Ροδώνα, Αγραπιδιών, Αναργύρων και Βαρυκού του Νομού 
Φλώρινας αποκλεισμένων των βαλτωδών εκτάσεων». 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιανουάριου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΦΛΩΡΟΣ ΚΩΝΣΤΑΝΤΙΝΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 21 (2) 

Αντικατάσταση του άρθρου 1 του Β.Δ. 539/1971 «περί 
αναγνωρίσεως ονομασιών προελεύσεως οίνων» (Α 
159)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΈΧοντας υπόψη: 

1. Τις διατάξεις: 

α) Των άρθρων 4 και 5 παρ. 3, 8 και 9 του Ν.Δ. 243/ 

1969 «περί βελτιώσεως και προστασίας της αμπελουργι¬ 
κής παραγωγής» (Α 194), όπως τροποποιήθηκαν με τα άρ¬ 
θρα 3 και 4 παρ. 2, 3 και 4 του Ν. 427/1976 «περί αντικα- 
ταστάσεως, συμπληρώσεως και καταργήσεως ενίων δια¬ 
τάξεων του Ν.Δ. 243/1969 «περί βελτιώσεως και προστα¬ 
σίας της αμπελουργικής παραγωγής» (Α 230) αντί¬ 
στοιχα. 

β) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α 137), όπως αυτό προστέθηκε με 
το άρθρο 27 του Ν. 2081 /1992 «Ρύθμιση του θεσμού τωγ 
Επιμελητηρίων, τροποποίηση των διατάξεων του Ν. 1712/ 

1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α 154). 

2. Την 6033/13.7.1994 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Φλώρο Κωνσταντί¬ 
νου και Βασίλειο Βασιλακάκη» (Β 550). 

3. Την 40/1994 εισήγηση της Κεντρικής Επιτροπής 
Προστασίας Οινοπαραγωγής (ΚΕΠΟ). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την 721/1994 γνωμοδότηση του Συμβουλίου της 
Επικρατείας, με πρόταση του Υφυπουργού Γεωργίας, 
αποφασίζουμε: 

Αρθρο μόνο 

Το άρθρο 1 του Β.Δ. 539/1971, όπως αντικαταστάθηκε 
με το άρθρο μόνο του Π.Δ. 446/1974 «περί αντικαταστά- 
σεως των άρθρων 1,2 και 3 του Β. Δ/τος 539/1971 «περί 
αναγνωρίσεως ονομασιών προελεύσεως οίνων» (Α 174) 
και το άρθρο μόνο του Π.Δ. 457/1988 «Τροποποίηση του 
Β. Δ/τος 539/1971 «περί αναγνωρίσεως ονομασιών προ¬ 


ελεύσεως οίνων» (ΦΕΚ159Α)» (Α 210), αντικαθίσταται ως 
εξής: 

Αρθρο 1 

Η ονομασία προέλευσης «ΝΕΜΕΑ» αναγνωρίζεται ως 
απλή για τους ερυθρούς ξηρό, γλυκό και ημίγλυκο, οίνους 
που παρασκευάζονται από σταφύλια της ποικιλίας «Αγι- 
ωργίτικο» (Μαύρο Μεμέας) που προέρχονται από αμπελώ¬ 
νες των Κοινοτήτων Νεμέας, Αρχαίας Νεμέας, Γαλατά, 
Αηδονίων, Πετριού, Αρχαίων Κλεωνών, Λεοντίου, Ψαρίου, 
Ασπροκάμπου, Δάφνης, Καστρακίου, Κουτσίου, Μποζι- 
κών, Τιτάνης και Κεφαλαρίου του Νομού Κορινθίας και 
των Κοινοτήτων Γυμνού και Μαλανδρενίου του Νομού Αρ¬ 
γολίδας». 

Στον Υφυπουργό Γ εωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιανουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΦΛΩΡΟΣ ΚΩΝΣΤΑΝΤΙΝΟΥ 
-Φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 22 (3) 

Τροποποίηση του αριθ. 94/77 Π. Δ/τος «περί θέσεως εν 
ισχύι της Διεθνούς Συμβάσεως περί Διεθνών Κανονι¬ 
σμών προς αποφυγήν συγκρούσεων εν θαλάσση, 1972 
κυρωθείσης δια του Ν.Δ. 93/74 και περί καθορισμού 
κυρώσεων δια παραβάσεις των Κανονισμών αυτής» 
(ΦΕΚ 30/Α777). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΈΧοντας υπόψη: 

1. Την παράγρ. 1 του άρθρου 5 του ΝΔ 93/1974 «περί 
κυρώσεως της υπογραφείσης εν Λονδίνω Συμβάσεως 
«περί Διεθνών Κανονισμών προς Αποιφυγήν Συγκρού¬ 
σεων εν θαλάσση, 1972» (ΦΕΚ 293/Α71974). 

2. Το άρθρο 29Α του Ν. 1558/1985 (137 Α’), όπως προ¬ 
στέθηκε με το άρθρο 27 του Ν. 2081 /92 (ΦΕΚ 154/Α ). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

4. Την 312/94 γνωμοδότηση του Συμβουλίου Εμπορι¬ 
κού Ναυτικού. 

5. Την 658/1994 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο Μόνο 

Η παράγρ. 1 του άρθρου 2 του ΠΔ 94/1977, αντικαθί¬ 
σταται με το ακόλουθο κείμενο: «1. Οι παραβάτες των Κα¬ 
νονισμών της Διεθνούς Συμβάσεως «περί Διεθνών Κανονι¬ 
σμών προς αποφυγήν συγκρούσεων εν θαλάσση 1972» 
ανεξάρτητα από κάθε άλλη ποινική ή πειθαρχική ευθύνη, 
που προβλέπεται, τιμωρούνται με πρόστιμο από 20.000 
δρχ. μέχρι 5.000.000 δρχ., το οποίο μπορεί να αυξηθεί μέ¬ 
χρι το διπλάσιο σε περίπτωση υποτροπής. 

Τα ως άνω όρια προσαυξάνονται από την Ιην Ιανουα- 
ρίου 1996 κατά 10% ετησίως: 

Η ισχύς του παρόντος αρχίζει ένα (1) μήνα μετά τη δη¬ 
μοσίευσή του στην Εφημερίδα της Κυβέρνησης. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος. 

Αθήνα, 14 Ιανουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙ ΦΑΡΑΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 23 (4) 

Τροποποίηση Π.Δ. 451/84 (ΦΕΚ 160/Α ) « Αδειες του 
προσωπικού του Λιμενικού Σώματος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τη διάταξη του άρθρου 33 του από 27 Μαΐου 1927 Ν. 
Διατάγματος «Περί διοικήσεως του Εμπορικού Ναυτικού» 
(ΦΕΚ 104/Α). 

β) Το άρθρο 29Ατου Ν. 1558/85 (Α’ 137) όπως προστέ¬ 
θηκε με το άρθρο 27 του Ν. 2081/92 (Α’ 154). 

γ) Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

δ) Την 659/1994 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Αρθρο μόνο 

Το άρθρο του ΠΔ 451 /84 (Α’ 160) « Αδειες του προσω¬ 
πικού του Λιμενικού Σώματος» αντικαθίσταται ως ακολού¬ 
θως: 

Αρθρο 11 

Κατ’ οίκον νοσηλεία. - Αναρρωτική άδεια. 

1. α) Στο προσωπικό του Λιμενικού Σώματος χορηγείται 
άδεια κατ’ οίκον νοσηλείας, μέχρι πέντε (5) ημέρες. Σε 
περίπτωση που η ασθένεια εξακολουθεί να υφίσταται, η 
άδεια μπορεί να παραταθεί μέχρι δυο (2) επί πλέον ημέ¬ 
ρες. Εάν εκδηλωθεί διαφορετική ασθένεια η άδεια μπορεί 
να παραταθεί και πέραν των επτά (7) ημερών μέχρι τρεις 
(3) επί πλέον ημέρες. 

β) Μετά τη λήξη των ανωτέρω ορίων δεν επιτρέπεται η 
χορήγηση άδειας κατ’ οίκον νοσηλείας επί τριάντα (30) 
ημέρες. Εφόσον επιβάλλεται η περαιτέρω νοσηλεία ο 
ασθενής υποχρεούται να εισαχθεί σε Νοσοκομείο, σύμ¬ 
φωνα με το άρθρο 4 του Π.Δ. 432/83 (Α’ 162). 

γ) Προκειμένου να χορηγηθεί άδεια κατ’ οίκον νοση¬ 
λείας προσκομίζεται αυθημερόν στην υπηρεσία του ασθε¬ 
νούς γνωμάτευση του θεράποντα Ιατρού (Στρατιωτικού ή, 
σε περίπτωση που δεν υπάρχει, ιδιώτη) στην οποία βεβαι¬ 
ώνεται η κατάσταση της υγείας του. Η γνωμάτευση υπο¬ 
βάλλεται στη Διεύθυνση Προσωπικού Λιμενικού Σώμα¬ 
τος. 

Στην περίπτωση που υπάρχει η ένδειξη «οίκοι νοσηλεία» 
για τη χορήγησή της υποβάλλεται αμέσως κατεπείγουσα 
αναφορά με τ’ ακόλουθα στοιχεία: βαθμός - ονοματεπώ¬ 
νυμο - ΑΓΜ - γνωμάτευση (συνοπτικά) - ζητούμενες ημέ¬ 
ρες νοσηλείας - συνολικές ημέρες οίκο» νοσηλείας εντός 
των τελευταίων 30 ημερών - θεράπων ιατρός (Στρατιωτι¬ 


κός ή ιδιώτης, ειδικότητα, ονοματεπώνυμο). 

δ) Η «οίκοι νοσηλεία» χορηγείται για μεν τους Αξιωματι¬ 
κούς Λιμενικού Σώματος από τον Διευθυντή Προσωπικού 
Λιμενικού Σώματος για δε τους Ανθυπασπιστές, Υπαξιω- 
ματικούς και Λιμενοφύλακες από τον Τμηματάρχη Προ¬ 
σωπικού Λιμενικού Σώματος μετά από γνωμάτευση του 
αρχαιότερου Αξιωματικού Ιατρού (I) του Λιμενικού Σώμα¬ 
τος, η οποία δεν είναι υποχρεωτική στις περιπτώσεις που 
ο θεράπων Ιατρός είναι Στρατιωτικός. 

2. Σε περίπτωση εισαγωγής του ασθενούς σε Νοσοκο¬ 
μείο σύμφωνα με την παρ. 1 (β) και μετά την έξοδό του 
από αυτό, εφόσον στη σχετική με την κατάσταση της 
υγείας, του γνωμάτευση υπάρχει η ένδειξη για χορήγηση 
αναρρωτικής άδειας, τότε αυτός παραπέμπεται στην Ανω- 
τάτη Ναυτική Υγειονομική Επιτροπή (ΑΝΥΕ) για εξέταση, 
προκειμένου να γνωμοδοτήσει σχετικά με τη χορήγηση 
της άδειας. Σε περίπτωση που η κατάσταση της υγείας 
του δεν επιτρέπει την ενώπιον της ΑΝΥΕ παρουσίασή του 
αυτό βεβαιώνεται με ιατρική ένδειξη που διαβιβάζεται 
στην ΑΝΥΕ, προκειμένου να γνωματεύσει σχετικά με τη 
χορήγηση της αναρρωτικής άδειας. 

Κατά παρέκκλιση των ανωτέρω, αναρρωτικές άδειες 
Υπαξιωματικών Λιμενικού Σώματος και Λιμενοφυλάκων, 
μετά την έξοδό τους από Στρατιωτικό ή άλλο Κρατικό Νο¬ 
σοκομείο, εφόσον υπάρχει σχετική Ιατρική γνωμάτευση ή 
εισήγηση για χορήγηση αδείας μέχρι (10) ημερών, θα χο¬ 
ρηγούνται από την Υπηρεσία μετά από γνωμάτευση του 
αρχαιότερου Αξιωματικού Ιατρού (1) Λιμενικού Σώμα¬ 
τος. 

3. Οι αναρρωτικές άδειες για την ημεδαπή χορηγού¬ 
νται: 

α) Με απόφαση του Διευθυντή Προσωπικού Λιμενικού 
Σώματος, προκειμένου περί Αξιωματικών Λιμενικού Σώ¬ 
ματος. 

β) Με απόφαση του Τμηματάρχη Προσωπικού, προκει¬ 
μένου περί Ανθυπασπιστών, Υπαξιωματικών και Λιμενο¬ 
φυλάκων. 

Οι αναρρωτικές άδειες για την αλλοδαπή χορηγούνται 
με απόφαση του Αρχηγού Λιμενικού Σώματος για όλο το 
στρατιωτικό προσωπικό του Λιμενικού Σώματος. 

4. Αναρρωτική άδεια για λουτροθεραπεία χορηγείται 
μετά από γνωμάτευση της ΑΝΥΕ, ανεξάρτητα από τη 
διάρκεια και για όλο το προσωπικό του Λιμενικού Σώμα¬ 
τος. 

Στρατιωτικός Λιμενικού Σώματος στον οποίο χορηγή¬ 
θηκε αναρρωτική άδεια μετά από γνωμοδότηση της ΑΝΥΕ 
για λουτροθεραπεία οφείλει να μεταβεί στα οριζόμενα 
από την Επιτροπή ιαματικά λουτρά, διαφορετικά η άδεια 
ανακαλείται. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 21 Ιανουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙ ΦΑΡΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ {ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 24 (5) 

Μεταβίβαση αρμοδιοτήτων τροποποιήσεων εγκεκριμένου 
σχεδίου πόλεως και πολεοδομικών εφαρμογών στο 
Δήμο Κερατσινίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «περί οικιστικών περιοχών» (Α’ 169). 

2. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α* 33). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α’ 154). 

5. Τις διατάξεις του άρθρου 9 του Π.Δ/τος 437/1985 
«Καθορισμός και ανακατανομή των Υπουργείων» (Α’ 157). 

6. Τη σχετική πρόταση του Δήμου Κερατσινίου που δια¬ 
τυπώθηκε στην 46/1994 γνωμοδότηση του Δημοτικού 
Συμβουλίου και το γεγονός ότι όπως διαπιστώνεται από 
την απόφαση αυτή, υπάρχει δυνατότητα οργάνωσης στο 
Δήμο Κερατσινίου κατάλληλης τεχνικής υπηρεσίας. 

7. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

8. Την 530/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1. Στο Δήμο Κερατσινίου η τροποποίηση του εγκεκριμέ¬ 
νου σχεδίου πόλεως γίνεται με απόφαση του Δημοτικού 
Συμβουλίου σύμφωνα με τις διατάξεις της παρ. 3 του άρ¬ 
θρου 33 του Ν. 1337/1983. 

Η τροποποίηση ενεργείται σύμφωνα με την ισχύουσα 
σχετική νομοθεσία η οποία εφαρμόζεται ανάλογα. 

Επίσης από το Δημοτικό Συμβούλιο γίνεται η αναστολή 
έκδοσης οικοδομικών αδειών και εκτέλεσης οικοδομικών 
εργασιών σύμφωνα με το άρθρο 8 του Ν.Δ/τος της 
17.7.1923 «Περί σχεδίων πόλεων κ.λπ» όπως ισχύει κατά 
την άσκηση των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του εγκεκριμένου Γενικού 
Πολεοδομικού Σχεδίου (Γ.Π.Σ.) σύμφωνα με το Ν. 1337/ 

1983 ή να μειώνει τη συνολική επιφάνεια των κοινοχρή¬ 
στων και κοινωφελών χώρων στην ίδια πολεοδομική ενό¬ 
τητα και στο σύνολο της πόλης ή το εύρος των οδών του 
βασικού οδικού δικτύου της περιοχής. 

Εάν δεν υπάρχει εγκεκριμένο Γενικό Πολεοδομικό Σχέ¬ 
διο, εξαιρούνται από την αρμοδιότητα του Δήμου τροπο¬ 
ποιήσεις που αφορούν στη μείωση του εύρους των οδών 
του βασικού οδικού δικτύου της περιοχής καθώς και στη 
μείωση κοινοχρήστων ή κοινωφελών χώρων. 

Με όμοια απόφαση μπορεί να επιβάλλεται ή τροπο¬ 
ποιείται προκήπιο χωρίς μείωση του πλάτους του. 

3. Από τις ως άνω αρμοδιότητες του Δημοτικού Συμβου¬ 
λίου εξαιρείται η τροποποίηση εγκεκριμένου ρυμοτομικού 
σχεδίου εκατέρωθεν των αξόνων του βασικού οδικού δι¬ 


κτύου όπως αυτό καθορίζεται στην 65556/5073/ 
9.10.1990 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων (Δ’ 561) και εκατέρωθεν 
εκείνων που χαρακτηρίζονται στους χάρτες που συνοδεύ¬ 
ουν το Γ ενικό Πολεοδομικό Σχέδιο (Γ.Π.Σ.) ως ελεύθερες 
και ταχείες λεωφόροι και ως αρτηρίες. 

Άρθρο 2 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας, Οικισμού και Περιβάλλοντος του 
Νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημο¬ 
τικό Συμβούλιο μπορεί να εγκρίνει ή να απορρίπτει την 
τροποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 

3. Οι διατάξεις του άρθρου 152 του δημοτικού και κοι¬ 
νοτικού κώδικα (Π.Δ. 76/1985 Α’ 27) έχουν εφαρμογή και 
για τις αποφάσεις της παρ. 1 του άρθρου 1 του παρόντος. 

Άρθρο 3 

1. Από το άρθρο 1 εξαιρούνται: 
α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων με την έννοια του 
άρθρου 8 του Ν. 1397/1983 «Εθνικό Σύστημα Υγείας» (Α’ 

143) κτιρίων πρεσβειών, υπηρεσιών Υπουργείων και Νομι¬ 
κών Προσώπων Δημοσίου Δικαίου. 

γ) θέματα τροποποιήσεων εγκεκριμένων σχεδίων πό¬ 
λεων για τα οποία έχει γνωμοδοτήσει μέχρι της δημοσίευ¬ 
σης του παρόντος το αρμόδιο κατά τις κείμενες διατάξεις 
Συμβούλιο Χωροταξίας, Οικισμού και Περιβάλλοντος. 

Άρθρο 4 

1. Επίσης στον ίδιο Δήμο μεταβιβάζεται και για την περι- 
φέρειά του, η άσκηση όλων των αρμοδιοτήτων της πολεο- 
δομικής υπηρεσίας του Υπουργείου Περιβάλλοντος, Χω¬ 
ροταξίας και Δημοσίων Έργων, που αναφέρεται στο άρ¬ 
θρο 27 παρ. 1 του Ν. 1577/1985 «Γενικός Οικοδομικός 
Κανονισμός» (Α' 210) και στο άρθρο 2 του Π.Δ/τος της 
8.7.1993 «Τρόπος έκδοσης οικοδομικών αδειών και έλεγ¬ 
χος των ανεγειρομένων οικοδομών» (Δ’ 795) και ειδικό¬ 
τερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και, κάθε άλλης σχετικής ενέργειας, 
σύμφωνα με τα άρθρα 17 και 18 του Ν. 1337/1983 και τις 
διατάξεις του από 5/7/12.7.1983 Π. Δ/τος «Διαδικασία 
χαρακτηρισμού και κατεδάφιση νέων αυθαιρέτων κατα¬ 
σκευών και ρύθμιση συναφών θεμάτων (Δ’ 291) και των 

από 3/8.9.1983 Π. Δ/των «Τρόπος και διαδικασία εκτίμη¬ 
σης της αξίας των αυθαιρέτων κατασκευών και καθορι¬ 
σμός του ύψους των προστίμων αυτών» και «προσδιορισδς 
της Ειδικής Εισφοράς Αυθαιρέτου και σχετικές διαδικα¬ 
σίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν. 947/1979 και ειδι¬ 
κότερα από την περίπτωση β της παραγρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών (Α’ 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες είναι δυνατόν ν’ ασκηθούν παράλληλα και από την 
κατά τις οικείες διατάξεις αρμόδια Πολεοδομική Υπηρε¬ 
σία, εάν η κατά τα ανωτέρω δημοτική Υπηρεσία παραλεί¬ 
ψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο- 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν' απέχει από κάθε περαι¬ 
τέρω ενέργεια για τη συγκεκριμένη υπόθεση. 

Αρθρο 5 

1. Στον ίδιο δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων εκτός από τις περιπτώσεις που 
τη διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών δια τη διάνοιξιν εθνικών οδών, αντικα- 
ταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α’ 214)». 

Στις περιπτώσεις ενστάσεων για τις πιο πάνω πράξεις, 
αποφασίζει ο αρμόδιος Νομάρχης, σύμφωνα με τις ισχύ- 
ουσες κάθε φορά διατάξεις. 

2. Ο ίδιος δήμος προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Αρθρο 6 

1. Στον ίδιο δήμο και στην περιφέρειά του μεταβιβάζο¬ 
νται επίσης όλες οι αρμοδιότητες σύνταξης εκθέσεων και 
αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π. Δ/γμα «περί 
επικινδύνων οικοδομών» (ΦΕΚ 153/Α’). Εξαιρούνται οι 
περιπτώσεις του άρθρου 17 του πιο πάνω διατάγματος για 
την κατάρτιση εκθέσεων επικινδύνως ετοιμορρόπων κα¬ 
τασκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για τη σύνταξη έκθεσης, την αναθεώρησή της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 


από 13/22.4.1929 Π. Δ/τος. 

Αρθρο 7 

1. Οι αρμοδιότητες που μεταβιβάζονται στο Δήμο Κερα- 
τσινίου με το παρόν διάταγμα ασκούνται από την τεχνική 
υπηρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται, έχει 
όλες τις αρμοδιότητες που οι σχετικές κείμενες διατάξεις 
προβλέπουν για Προϊστάμενο «Γραφείου Νομομηχανικού» 
ή «Σχεδίου Πόλεως» ή «Πολεοδομικής Αρχής» και «Επιθε- 
ωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων, αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Αρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων στο Νομάρχη και στον Δήμαρχο, ο οποίος είναι 
υποχρεωμένος να την ανακοινώσει στο Δημοτικό Συμβού¬ 
λιο. 

Άρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του Δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ' αυτή για την καλύτερη 
άσκηση των αρμοδιοτήτων που μεταβιβάζονται. 

Άρθρο 10 

1. Στο Δήμο Κερατσινίου αποδίδεται ποσοστό 75% του 
προϊόντος της κρατήσεως που προβλέπεται από την παρ. 

3 του άρθρου 2 του ΚΗ/1947 ψηφίσματος, όπως ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ* του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε¬ 
οδομική Υπηρεσία, κατ’ εφαρμογή της παρ. 2 του άρθρου 

4 του παρόντος, τα πρόστιμα δεν περιέρχονται στο Δήμο 
αλλά βεβαιώνονται κατά τις κείμενες διατάξεις. 

Άρθρο 11 

Η ισχύς του παρόντος διατάγματος αρχίζει δύο (2) μήνες 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 21 Ιανουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤΑΣ ΛΑΛΙΩΤΗΣ 

-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 31 της 23 Ιανουάριου 1995 

Τροποποίηση της παραγράφου 2 της αριθ. 206/ 
30.12.1993 Πράξης του Υπουργικού Συμβουλίου «Συ¬ 
μπλήρωση της Π.Υ.Σ. 88/2.8.1985». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) Του άρθρου 30 παρ. 6 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α). 

β) Του άρθρου 8 παρ. 3 της αριθ. 88/2.8.1985 Π.Υ.Σ. 
«Οργάνωση και λειτουργία Πολιτικών Γ ραφείων μελών της 
Κυβέρνησης και Υφυπουργών» (ΦΕΚ 142/Α). 

γ) Του άρθρου 29Α του Ν. 1558/1985, όπως τροποποι¬ 
ήθηκε με το άρθρο 27 του Ν. 2081/92, και 

δ) Της παραγράφου 2 της αριθ. 206/30.12.1994 Π.Υ.Σ. 
«Συμπλήρωση της Π.Υ.Σ. 88/2.8.1985». 

2. Την από 7.11.1994 κοινή εισήγηση των Υπουργών 
Βιομηχανίας, Ενέργειας και Τεχνολογίας, Υγείας, Πρό¬ 
νοιας και Κοινωνικών Ασφαλίσεων και του Αναπληρωτή 
Υπουργού Εσωτερικών. 

3. Το γεγονός ότι από την Πράξη αυτή δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζει: 

Συμπληρώνει, από τότε που ίσχυσε, την παράγραφο 2 
της αριθ. 206/30.12.1993 Π.Υ.Σ. (ΦΕΚ 219/Α7 
31.12.1993), με την οποία προστέθηκε εδάφιο στην πα¬ 
ράγραφο 3 του άρθρου 8 της Π.Υ.Σ. 88/1985 «Οργάνωση 
και λειτουργία Πολιτικών γραφείων μελών της Κυβέρνη¬ 
σης και Υφυπουργών», ως ακολούθως: 

«Διευκρινίζεται ότι, στις αποδοχές αυτές περιλαμβάνο¬ 
νται τα πάσης φύσεως επιδόματα και επιμίσθια». 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
* ΣΩΤΗΡΗΣ Α. ΛΥΤΡΑΣ 

Πράξη 32 της 23 Ιανουάριου 1995 
Αποκατάσταση των ζημιών που προκλήθηκαν από το σει¬ 
σμό της 1ης Σεπτεμβρίου 1994, σε περιοχές του Νο¬ 
μού Φλώρινας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου πέμπτου του Ν. 1190/1981 
«περί κυρώσεως της από 26.3.1981 Πράξεως Νομοθετι¬ 
κού Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981» και ρυθ- 
μίσεως ετέρων συναφών θεμάτων». 

β) Τις διατάξεις της παρ. 3 του άρθρου 1 του Ν. 1283/ 
1982 «Για τις προθεσμίες υποβολής αιτήσεων δανειοδό¬ 
τησης των σεισμοπλήκτων και τη ρύθμιση άλλων θεμά¬ 
των». 

γ) Τις διατάξεις της από 28.7.1978 Πράξης Νομοθετι¬ 
κού Περιεχομένου, όπως αυτή κυρώθηκε, τροποποιήθηκε 
και συμπληρώθηκε με τους Νόμους 867/79, 1048/80, 
1133/81 και 1190/1981. 

δ) Τις ζημιές που προκλήθηκαν από το σεισμό της 1 ης 
Σεπτεμβρίου 1994 σε περιοχή του Νομού Φλώρινας και 
συγκεκριμένα στις περιοχές που περικλείονται μεταξύ 
των ορίων: 

I. Αντάρτικού, Πισοδερίου, Αλώνων, Φλωρίνης, Αρμενο¬ 
χωρίου, Αμμοχωρίου, Αγ. Βαρθολομαίου, Βεύης, Κλει¬ 
διού, Πετρών, ορίων Ν. Φλώρινας - Ν. Πέλλας, συνόρων 
Ελλάδας - Δημοκρατίας των Σκοπιών (ΡΥΒΟΜ), συνόρων 
Ελλάδας - Αλβανίας, ορίων Ν. Φλώρινας - Ν. Καστοριάς, 
Αντάρτικού. 

II. Διοικητικά όρια της Κοινότητας Φανού. 

ε. Την ανάγκη αντιμετώπισης των ζημιών που προκά- 
λεσε ο σεισμός σε κτίρια των παραπάνω περιοχών. 

στ) Την αριθ. Δ17α/121/2/ΦΝ 273/7.12.1994 εισή¬ 
γηση του Υφυπουργού Περιβάλλοντος, Χωροταξίας και 
Δημοσίων Έργων κ. I. Τσακλίδη, για τη λήψη μέτρων προς 
αποκατάσταση των ζημιών στα κτίρια των παραπάνω σει¬ 
σμοπλήκτων περιοχών, αποφασίζει: 

1. Την επέκταση κατ' ανάλογη εφαρμογή των διατά¬ 
ξεων της από 28.7.1978 Πράξεως Νομοθετικού Περιεχο¬ 
μένου «περί αποκαταστάσεως ζημιών εκ σεισμών 1978 
εις περιοχή Βορείου Ελλάδος κ.λπ.», όπως αυτή κυρώ¬ 
θηκε, τροποποιήθηκε και συμπληρώθηκε με τους Νόμους 
867/1979, 1048/1980, 1133/1981 και 1190/1981, κα¬ 
θώς και των σχετικών κανονιστικών πράξεων όπως ισχύ¬ 
ουν σήμερα για την αποκατάσταση των ζημιών των κτιρίων 
γενικά, τις οποίες προκάλεσε ο σεισμός της 1ης Σεπτεμ¬ 
βρίου 1994 σε περιοχές του Νομού Φλώρινας. 

2. Το έργο της αποκατάστασης και ζημιών ανατίθεται 
στη Δ/νση Τεχνικών Υπηρεσιών του Νομού Φλώρινας με 
την δυνατότητα σύστασης Τομέα Αποκατάστασης Σει¬ 
σμοπλήκτων (Τ.Α.Σ.), σύμφωνα με την παράγραφο 5 του 
άρθρου δεύτερου του Ν. 1190/1981. Το έργο αυτό εκτε- 
λείται με τις οδηγίες και τον άμεσο έλεγχο της Υπηρεσίας 
Αποκαταστάσεως Σεισμοπλήκτων Βορείου Ελλάδος 
(Υ.Α.Σ.Β.Ε.). 

3. Ορίζεται εξάμηνη προθεσμία για την υποβολή αιτή¬ 
σεων από τους δικαιούχους για την δανειοδότησή τους. 

Η παραπάνω προθεσμία μπορεί να παραταθεί με από¬ 
φαση του Υφυπουργού Περιβάλλοντος, Χωροταξίας και 
Δημοσίων Έργων και για χρονικό διάστημα τριών εξαμή¬ 
νων ακόμα. 

4. Οι δαπάνες που θα απαιτηθούν για την αποκατά¬ 
σταση των παραπάνω ζημιών αναλύονται κατ’ εκτίμηση, 
ως εξής: 

I. Για δάνεια 4.540.000.000 δρχ. που θα πρέπει να συ- 
μπεριληφθούν στο χρηματοπιστωτικό πρόγραμμα 1994, 
1995, 1996, 1997 και 1998 των Τραπεζών. 

II. Για δωρεάν κρατική αρωγή 2.200.000.000 δρχ. που 
θα βαρύνουν τον προϋπολογισμό Δημοσίων Επενδύσεων 
των ετών 1994, 1995, 1996, 1997 και 1998. 

III. Γ ια τόκους δανείων που χορηγούν οι Τράπεζες περί¬ 
που 9.000.000.000 δρχ. που θα βαρύνουν το λογαριασμό 
του Ν. 128/1975 και θα επιμερίζονται στα έτη από 1995 
και επόμενα (επί 15ετία). 

IV. Γ ια πιστώσεις έργων που θα διευκολύνουν το έργο 
της αποκατάστασης (κατεδαφίσεις, μεταφορά - εγκατά¬ 
σταση λυομένων, λειτουργικές δαπάνες, απαλλοτριώσεις 
κ.λπ.) περίπου 800.000.000 δρχ., που θα βαρύνουν τον 
προϋπολογισμό Δημοσίων Επενδύσεων για τα έτη 1994, 
1995, 1996, 1997 και 1998. 

Από την Πράξη αυτή προκαλείται δαπάνη 
3.000.000.000 δρχ., που θα βαρύνει τον Προϋπολογισμό 
Δημοσίων Επενδύσεων της ΓΓΔΕ του ΥΠΕΧΩΔΕ και 
9.000.000.000 δρχ., που θα βαρύνει τον λογαριασμό του 
Ν. 128/1975. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

-♦- 

ΑΠΟΦΑΣΕΙ Σ 

Εφαρμογή από τα πιστωτικά ιδρύματα που λειτουργούν 
στην Ελλάδα της απόφασης 942/22.9.94 του Συμβου¬ 
λίου Ασφαλείας του Οργανισμού Ηνωμένων Εθνών 
σχετικά με την ενίσχυση των μέτρων που έχουν επιβλη¬ 
θεί με προηγούμενες αποφάσεις του για τις περιοχές 
της Δημοκρατίας της Βοσνίας - Ερζεγοβίνης που βρί¬ 
σκονται υπό τον έλεγχο των σερβο-βοσνιακών δυνά¬ 
μεων. 

Πράξη Διοικητή αριθ. 2346/25.1.1995 
( Αρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Την 942/22.9.94 απόφαση του Συμβουλίου Ασφα¬ 
λείας του Οργανισμού Ηνωμένων Εθνών σχετικά με την 
ενίσχυση των μέτρων που έχουν επιβληθεί σε προηγούμε¬ 
νες απόφασεις του για τις περιοχές εκείνες της Δημοκρα¬ 
τίας της Βοσνίας - Ερζεγοβίνης, που βρίσκονται υπό τον 
έλεγχο των σερβο-βοσνιακών δυνάμεων, αποφασί¬ 
ζουμε: 

1. Δεν επιτρέπεται στα πιστωτικά ιδρύματα που λει¬ 


τουργούν στην Ελλάδα να διαθέτουν κεφάλαια και να διε¬ 
νεργούν πληρωμές: 

(ί) σε οποιοδήποτε νομικό πρόσωπο οπουδήποτε και αν 
έχει συσταθεί, το οποίο ανήκει ή ελέγχεται άμεσα ή έμ¬ 
μεσα από: 

α) οποιοδήποτε φυσικό ή νομικό πρόσωπο, συμπερι¬ 
λαμβανομένων οποιωνδήποτε εμπορικών, βιομηχανικών ή 
κοινής ωφέλειας επιχειρήσεων, που βρίσκεται ή κατοικεί 
σε εκείνες τις περιοχές της Δημοκρατίας της Βοσνίας - 
Ερζεγοβίνης που βρίσκονται υπό τον έλεγχο των σερβο- 
βοσνιακών δυνάμεων, ή 

β) οποιοδήποτε νομικό πρόσωπο που έχει συσταθεί 
σύμφωνα με τους νόμους των περιοχών εκείνων της Δη¬ 
μοκρατίας της Βοσνίας - Ερζεγοβίνης που βρίσκονται υπό 
τον έλεγχο των σερβο-βοσνιακών δυνάμεων, 

(ϋ) σε οποιοδήποτε φυσικό ή νομικό πρόσωπο που διαπι¬ 
στώνεται ότι ενεργεί για λογαριασμό και προς όφελος 
οποιοσδήποτε νομικού προσώπου από αυτά που καθορί¬ 
ζονται στο εδάφ. ί/α ή β της παρούσας παραγράφου. 

(ίϋ) σε φυσικά ή νομικά πρόσωπα για την άσκηση οποιοσ¬ 
δήποτε επιχειρηματικής δραστηριότητας στις περιοχές 
εκείνες της Δημοκρατίας της Βοσνίας - Ερζεγοβίνης που 
βρίσκονται υπό τον έλεγχο των σερβο-βοσνιακών δυνά¬ 
μεων, με εξαίρεση τις πληρωμές για τηλεπικοινωνιακές, 
ταχυδρομικές και νομικές υπηρεσίες ή υπηρεσίες που η 
παροχή τους είναι αναγκαία για ανθρωπιστικούς ή άλλους 
εξαιρετικούς σκοπούς εφόσον έχουν εγκριθεί από την 
Επιτροπή της απόφασης 724/1991 του Συμβουλίου 
Ασφαλείας του Οργανισμού Ηνωμένων Εθνών και υπηρε¬ 
σίες που έχουν εγκριθεί από την Κυβέρνηση της Δημο¬ 
κρατίας της Βοσνίας - Ερζεγοβίνης. 

Από τις απαγορεύσεις της παρούσας παραγράφου εξαι¬ 
ρούνται μετά από έγκριση της Τράπεζας της Ελλάδος, οι 
πληρωμές προς νομικά πρόσωπα οπουδήποτε και αν 
έχουν συσταθεί, τα οποία ανήκουν ή ελέγχονται άμεσα ή 
έμμεσα από τα ως άνω υπό στοιχεία ί/α και β φυσικά ή νο¬ 
μικά πρόσωπα εφόσον διαπιστώνεται ότι οι πληρωμές αυ¬ 
τές δεν έχουν ως αποτέλεσμα την μεταφορά κεφαλαίων 
στα εν λόγω υπό στοιχεία ί/α και β φυσικά ή νομικά πρό¬ 
σωπα. Από τις πιο πάνω απαγορεύσεις δεν θα πρέπει να 
παρεμποδίζεται η διενέργεια πληρωμών που αφορούν την 
προμήθεια εφοδίων αυστηρά για ιατρική χρήση, τροφίμων 
ή αγαθών και προϊόντων που καλύπτουν βασικές ανθρωπι¬ 
στικές ανάγκες, εφόσον οι εν λόγω προμήθειες έχουν 
εγκριθεί από την επιτροπή που συστάθηκε με την από¬ 
φαση 724/1991 του Συμβουλίου Ασφαλείας του Οργανι¬ 
σμού Ηνωμένων Εθνών. 

2. Δεν επιτρέπεται η χρησιμοποίηση κεφαλαίων που 
έχουν κατατεθεί ή θα κατατεθούν σε πιστωτικά ιδρύματα 
που λειτουργούν στην Ελλάδα εφόσον ανήκουν: α) σε 
οποιοδήποτε νομικό πρόσωπο, συμπεριλαμβανομένων 
οποιωνδήποτε εμπορικών, βιομηχανικών ή κοινής ωφέ¬ 
λειας επιχειρήσεων, σε εκείνες τις περιοχές της Δημο¬ 
κρατίας της Βοσνίας - Ερζεγοβίνης που βρίσκονται υπό 
τον έλεγχο των σερβο-βοσνιακών δυνάμεων, και β) σε 
οποιοδήποτε φυσικό ή νομικό πρόσωπο από αυτά που κα¬ 
θορίζονται στην παρ. 1 υπό στοιχεία ί, ίί, και ίϋ. 

Από τις απαγορεύσεις της παρούσας παραγράφου εξαι¬ 
ρείται η χρησιμοποίηση κεφαλαίων για πληρωμές που επι¬ 
τρέπονται σύμφωνα με τα αναφερόμενα στην πιο πάνω 
παράγραφο 1, συμπεριλαμβανομένων και των πληρωμών 
των σχετικών με συναλλαγές που έχουν εγκριθεί από την 

Κυβέρνηση της Δημοκρατίας της Βοσνίας - Ερζεγοβί¬ 
νης. 

3. Εξουσιοδοτείται η καθ' ύλη αρμόδια Διεύθυνση τής 
Τράπεζας της Ελλάδος, για την παροχή, μετά από έλεγχο 
των σχετικών συναλλαγών, εγκρίσεων διενέργειας πληρω¬ 
μών προς νομικά πρόσωπα οπουδήποτε και αν έχουν συ- 
σταθεί, τα οποία ανήκουν ή ελέγχονται άμεσα ή έμμεσα 
από τα αναφερόμενα στην παράγραφο 1 υπό στοιχεία ί/α 
και β φυσικά ή νομικά πρόσωπα εφόσον οι πληρωμές αυ¬ 


τές δεν έχουν ως αποτέλεσμα τη μεταφορά κεφαλαίων 
στα εν λόγω (υπό στοιχεία ί/α και β) πρόσωπα. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


